1984 йылдан алып Нефть техник университетының хисаплау техникаһы һәм инженерлыҡ кибернетикаһы каф. нефть сығарыу , нефть химияһы һәм нефть эшкәртеү предприятиеларында технологик процестарға идара итеү өсөн мәғлүмәт системалары уйлап табыла ( В.Ф.Ғәлиәкбәров , Э.В. Писаренко , Д.В.Токарев ) , яһалма нейрон селтәрҙәрен яһау буйынса тикшеренеүҙәр үткәрелеп , һөҙөмтәләре производствоға индерелә һәм нефтте сығарыу , ташыу һәм эшкәртеү инженер селтәрҙәренең техник торошон контролдә тотоу өсөн файҙаланыла ( Ю.И.Зозуля , В.М.Ғиниәтуллин ) ; Башҡортостан Республиканың нефть эшкәртеү һәм нефтехимия комплекстарында экологик мәсьәләләрҙе хәл итеү өсөн М.т. эшләнә һәм индерелә ( В.Н.Филиппов ) .